paragraph_text: Dalälven (fon. Dalelven) je rijeka u središnjoj Švedskoj. Sa svojih preko 520 km je treća švedska rijeka po dužini. Nastaje spajanjem rijeka Västerdalälven i Österdalälven kod Djuråsa u općini Gagnef. Teče od norveške granice, kroz pokrajine Dalarna, Västmanland i Gästrikland i ulijeva se u Baltičko more kod mjesta Skutskär u sjevernom Upplandu. Rijeka se smatra granicom između regija Svealand i Norrland.